RESOLUCIÓN do 22 de novembro de 2010, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 02/12/2010

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8º.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e, no seu artigo 9º, a obrigatoriedade de que o organismo oficial responsable publique no Diario Oficial de Galicia a información correspondente a cada curso que celebre.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública, do Ministerio de Sanidade e Política Social, e de Agricultura, do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Data.
Os días 15, 16 e 17 de decembro de 2010.
4. Lugar de realización.
Polígono de Sete Pontes, parcela nº 13, 27800 Vilalba (Lugo).
5. Número de prazas.
25 alumnos.
6. Dirixido.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo do anexo I.
9. Programa.
Ver referencia pdf "23200D003P008.PDF"
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 22 de novembro de 2010.
Manuel Antonio Varela Rey
Director xeral de Innovación
e Xestión da Saúde Pública
ANEXO I
Ficha de solicitude de inscrición
Curso para a capacitación de aplicadores/manipuladores
de produtos biocidas. Nivel basico
Entidade organizadora: Sanea Control, S.L.
Datas: os días 15, 16 e 17 de decembro de 2010.
Lugar de realización do curso: polígono de Sete Pontes, parcela nº 13, 27800 Vilalba (Lugo).
Duración: 20 horas teórico/prácticas e 1 hora de avaliación.
Horario: de 8.30-13.30 h. e de 16.00-18.00 h.
Nº de prazas: 25 alumnos.
Presentación de solicitudes:
Enviarase a ficha de inscrición xunto cunha copia do DNI, fotografía tamaño carné e comprobante de pago a Sanea Control, S.L., avda. da Mahía 106, baixo, 15220 Bertamiráns-Ames (A Coruña). Telefono: 981 88 69 24/639 60 63 81. Fax: 881 24 29 45, e-mail saneacontrol@yahoo.es
Criterio de selección: por rigorosa orde de recepción da solicitude.
Ver referencia pdf "23200D005P009.PDF"